《石菖蒲》
明代·孙作

晓露飞初湿，春苗剪又生。静怜千叶瘦，幽喜一峰横。

郁郁明人眼，青青异物情。安期如可待，吾亦扫黄精。

作者简介：元明间常州府江阴人，名作，以字行，一字次知。为文醇正典雅，动有依据。尝著书十二篇，号为《东家子》。元末避兵吴中，尽弃他物，独载书两簏。张士诚廪禄之，旋以母病谢去。明洪武六年聘修《大明日历》，授编修，乞改太平府教授。召为国子助教，累擢司业，归卒于家。有《沧螺集》。